
# Халисә Ширмән: «Унсигездә кызлар шундый гүзәл...»

(ШИГЫРЬ)

Унсигездә кызлар шундый гүзәл:

Сызмаса да кыйгач кашлары,

Зифа буе, толым-толым чәче...

Әйләнәдер егет башлары!

Утызда да матур әле алар,

Тулып пешкән чия шикелле.

Кулларында бала тибрәткәннәр

Шундый гүзәл, шундый сөйкемле!

Кырыкта да чибәр ханымнар бар,

Каян килә икән матурлык?

Ә илледә матур булу өчен


Кирәктер ул чиксез батырлык.

Исең китми усал җыерчыкка,

Күзләреңнән тамса бәхетең,

Шул буладыр алтмыш матурлыгы –

Кабул итү яшең тәхетен...

Әби булсам, матур булачакмын!

Шундый карар бирдем үземә.

«Нинди бәхетле бу карчык», диеп,

Соклансыннар карап йөземә!



Следите за самым важным и интересным в Telegram-каналеТатмедиа

## Нет комментариев
Халисә Ширмән: «Унсигездә кызлар шундый гүзәл...»